# СПИСАК НАЈЧЕШЋЕ ТРАЖЕНИХ ИНФОРМАЦИЈА ОД ЈАВНОГ ЗНАЧАЈА

У 2014. години, најчешће тражене информације се односе на издавање водних аката и на друге управне послове: поступак издавања водних услова за изградњу ветропаркова и да ли је неопходно прибављати мишљења јавног водопривредног предузећа и Републичког хидрометеоролошког завода; водна акта - водни услови, водне сагласности и водне дозволе на водотоку Ђетиња, општина Ужице, издата од 2002. до 2014. године, компанијама „ДВ Тецхнологиес” доо, „МЕР инжењеринг” доо и ЈКП „Водовод и канализација” Ужице; информацију да ли је Завод за јавно здравље Ћуприја „Поморавље”, од овог министарства имало овлашћење за испитивање вода у периоду од 23.02.2013. године до 30.09.2013. године; поступак прибављања сагласности министарства надлежног за послове пољопривреде, када је у питању изградња ветропаркова и малих хидроелектрана на пољопривредном земљишту; информације у вези издавања овлашћења лабораторијама за испитивање квалитета вода; податке у вези параметара квалитета вода по категоријама, а све због израде пројекта пречишћавања комуналних отпадних вода; процедуре око добијања водних аката за складиштење течног нафтног гаса које се налази у саставу комплекса млекаре, која поседује решење о водној дозволи; надлежност у вези сече дрвећа и жбуња у кориту реке и постављања ограде поред плаца куће ради заштите од великих вода водотока који протиче непосредно уз парцелу; податке везане за појаву поплава за стогодишњи период и податке о временским приликама/количину падавина за стогодишњи период, за потребе пројектовања на локацији Блок 65 на Новом Београду, к.п. бр. 6805/2 између Омладинских бригада и Тошиног бунара; фотокопије решења о одобрењима за вађење песка и шљунка из реке Велике Мораве и приобаљу у потесу Сталаћ-ушће Велике Мораве у Дунав и за подручје Дунава у потесу Ковински мост-Рам, за период 2012-2014. године; информације да ли је неко ове године добио решење о издавању водне сагласности за експлоатацију речних наноса на Дрини од Бајине Баште до Љубовије и процена експлоатације на реку, њен природни ток и живи свет у њој; информације у вези административне таксе за издавање водних услова; списак и копије водних дозвола за експлоатацију извора воде у Србији у периоду од 1994.-2014. као и уговоре о концесијама за експлоатацију или испитивање водних ресурса у периоду од 1994.-2014. године; табеларни преглед водних сагласности за експлоатацију речних наноса на подручју надлежности Републичке дирекције за воде у периоду од 01.01.2010. године до 20.06.2014. године уз информације о датуму издавања водне сагласности, локацији за коју је издата, временском периоду на који је издата и дозвољеној количини материјала за експлоатацију; фотокопију решења о издавању водне дозволе ПД „Бранко Моравац” Пожаревац за сидрење пловила и претовар расутог терета на реци Велика Морава код „Драговачког моста”, општина Смедерево и копију докумената на којим катастарским парцелама наведени привредни субјект врши депонију шљунка и песка и да ли је извршена пренамена тог земљишта; питања надлежности издавања водних дозвола, која је неопходна документација уз захтев за издавање решења и таксе за издавање решења.

Остале информације од јавног значаја које су тражене у 2014. години су следеће: копије записника водног инспектора; информације о зарадама јавних функционера Републичке дирекције за воде; контакте фирми у приватном сектору из области управљања водама/водопривреде; информација да ли је исправна вода у младеновачком водоводу; извештај о раду водне инспекције; информације у вези водоснабдевања (артерских бунара и изградња сеоских водовода) у Крагујевцу у оквиру програма „Решавање водоснабдевања на селу”; информација које се односи на парцелу 6058 површине 6804, број листа непокретности 5449, КО Ковачица; информације у вези извода пореског дуга/аналитичке картице за одводњавање Тигар ад корпорација, задужење на основу коришћења вода Тигар ад Функција квалитета и задужење за испуштену воду Тигар ад Функција квалитета; План управљања сливом реке Колубаре; Извештај о раду Дирекције као координатора одбране за поплаве за период 10.05.2014.-23.05.2014.; Оперативне планове за воде другог реда за Град Београд, Општину Обреновац, Град Пожаревац, Општину Петровац на Млави за 2014. годину и Оперативне планове за воде првог реда за ЈП Србијаводе, ЈП Војводинаводе и ЈП Београдводе за 2014. годину; Финансијску документацију Буџетског фонда за воде Републике Србије од фебруара 2011. до маја 2014. године; Статут и програм рада Буџетског фонда за воде; Списак лица која су радила у Буџетском фонду за воде и њихове квалификације, заједно са платама у периоду фебруар 2011. до маја 2014. године; Списак лица управног и надзорног одбора Буџетског фонда за воде, заједно са квалификацијама и платама за период фебруар 2011. до маја 2014. године; Списак особа и чланица „Националне конференције за воде” основане јула 2011. године; Списак докумената, записника и осталих аката које је донела „Национална конференција за воде”; Финансијске извештаје „Националне конференције за воде” за период јул 2011. до маја 2014. године и Списак особа које су запослене у Дирекцији, заједно са њиховим приходима за период 2010.-2014. године; табеларни преглед о дуговањима правних лица за експлоатацију речних наноса, о измирењу накнада за експлоатацију речних наноса за период о 01.01.2010. године до 20.06.2014. године; табеларни преглед за откривене прекршаје које је инспекција на подручју надлежности Републичке дирекције за воде открила због илегалне или прекомерне експлоатације шљунка и песка за период од 01.01.2010. године до 20.06.2014. године; табеларни преглед за откривене прекршаје које је инспекција на подручју надлежности Републичке дирекције за воде открила због илегалне или прекомерне експлоатације шљунка и песка за период од 01.01.2010. године до 20.06.2014. године; активности запосленог водног инспектора за одређени временски период; надлежност чишћења одводних канала Великих Црљена; информације у вези новчаних плаћања по било ком основу према Новинској агенцији Бета и Новинској агенцији Фонет у периоду од 01.01.2005. године до 01.07.2014. године; информације у вези мале хидроелектране „Поречје” на Рупској реци; информације у вези изворишта у Сисевцу; информације које је ово министарство доставило Влади Србије о степену усклађености планираних и реализованих активности на основу тромесечних извештаја које је ЈВП Србијаводе доставило за 4. тромесечје 2013. и прво тромесечје 2014. године; информације и одговарајућа акта у вези МХЕ „Нови Прибој”; информације о водним и осталим актима за брану и акумулацију Златибор на реци Црни Рзав; информације о спонзорским издвајањима и донацијама овог министарства, Републичке дирекције за воде, у периоду од 2009. до 2013. године, за: медије, спортске клубове и организације, хуманитарне акције и маркетиншке услуге; информације у вези надлежних органа за уградњу и наплату водомера; додатне информације за МХЕ Поречје и апел за неиздавање водне и употребне дозволе; информације у вези Владе Уједињених Арапских Емирата и компанија УАЕ; информације у вези компаније „Фереро”; информације у вези количина испуштених вода из акумулација Букуља и Гараши у време мајских поплава; информације у вези техничке документације за брану Златибор; информације о извођењу радова у кориту реке Ибар у Краљеву; информације у вези коришћења вода са врела Сисевац и плаћања накнада за коришћење вода за потребе рибњака у Стубици; информације у вези броја активних предузећа (јавних и других) у Србији која се баве сакупљањем, пречишћавањем и дистрибуцијом воде; информације о употреби оловних водоводних цеви; и друга питања.